Odense Adresse-Contoirs Efterretninger, 1846-07-17
Den 14de vilde der for den holsteenske Overret i Glückstadt mundtlig blive forhandlet en Retssag, der frembyder flere interessante Sider. "Hamb. Beobachter giver følgende Fremstilling af samme: Afdøde Hamborger Kjøbmand Jacob Rothschilds Testamentsfuldbyrdere affordre den paa Pancker afdøde Landgreve Friedrich af Hessen-Cassels Testamentsfuldbyrder et Gjeldsbeløb af 15,500 Rdlr. Courant, med Renter fra 1830, støttende sig paa følgende Grunde: Landgreven, daværende Prinds Friedrich, levede som Fæstnings commandant i Rendsborg, hvor han befandt sig i meget indskrænkede Formuesomstændigheder. Han havde, imod sin Faders, Feldtmarskal og Statholder, Landgreve Carl. af Hessens Villie, indladt sig i et ikke jævnbyrdigt Ægteskab og stod derfor i spændt Forhold til Faderen, af hvem han ingen Hielp kunde vente i sin Pengenød. Som Følge deraf contraherede han foreløbig nogle Laan, blandt andre ogsaa hos afdøde Jacob Rothschild, der tidligere allerede havde staaet i Forbindelse med Prindsens Gemalinde, Baronesse v. Lilliencrone. Ved denne Dames Mægling gik Pengeaffairerne imellem Prindsen, og Rothschild nu i flere Aar deres rolige Gang. Naar det kneeb, tyede Man til Rothschild, hvem Baronessen, vedvarende overøste med de venskabeligste Breve og saaledes lokkede til at forstrække Prindsen med flere og flere Summer. Hvert Nytaar kom Rothschild, paa Damens Jndbydelse, til Rendsborg, hvor han blev modtaget paa det Huldrigste og hvor Regningen da blev opgjort; men Afbetaling skeete aldrig, hverken af Kapital eller Renter. Saaledes voxte Gielden med Aarene til et Beløb af 30,500 Rdlr. Cour., for hvilke Rothschild ved hans sidste Nærværelse i Rendsborg i 1829 af Prindsen modtog Vexler og gode Valuta-Beviser. J Omslaget 1830 skulde Betalingen foregaae; men nogen Tid iforveien blev det Creditoren paa tredie Haand betydet, at han ingen Betaling kunde vente. Man truede ham i det Sted med Aagerloven, som imellem Mand og Mand forbyder at slaae Kapital og Renter sammen, og gjorde ham især opmærksom paa det høist Sandsynlige i, at Prindsen, ved sin foregivne svage Sundhedstilstand, ikke vilde overleve den rigtignok gamle, men endnu raske og kraftige Fader, i hvilket Tilfælde ingen af Prindsens Creditorer, samt Avertissementstidende. overalt i de danske Stater. Udgiver: M. C. Hempel. 17 Juli 1846. vilde erholde nogen Tilfredsstillelse. Rothschild gjorde gjentagne Reiser til Rendsborg og Slesvig, for personlig at komme til at tale med Prindsen og dennes Fader, Landgreven; men blev altid holdt tilbage af de høie Herrers Omgivende, og kunde, alle sine anvendte Bestræbelser uagtet, aldrig trænge igjennem til Nogen af dem. Jmidlertid blev der, ikke af Prindsens, men af den for sin Søn tiltraadte Landgreves Retsconsulent budet ham en Affindelses-Sum af 15,000 Rdlr. Cour., betal bare i Omslaget 1830, og han beqvemmede sig endelig til at lade sig afspidse med denne omtrentlige Hælvte af sit rene Vexel Tilgodehavende. Ved Modtagelsen af denne Affindelses=Sum maatte Rothschild udlevere Prindsens Vexler til Landgrevens Befuldmægtigede og frasige sig al Efterfordring. Jkke længe efter at dette var skeet døde den gamle Landgreve, og Prindsen kom nu, som Landgreve, Statholder og høistcommanderende General i Hertugdømmerne Slesvig og Holsteen, foruden en stor aarlig Jndtægt i Besiddelse af en betydelig Formue, hvorved han fuldkommen sattes istand til at betale sin Gield, hvilket ogsaa skete med hans øvrige Creditorer. Jacob Rothschild alene lykkedes det derimod ikke saalænge han levede at opnaae nogen Efterbetaling, den han meente sig berettiget til at fordre, paa Grund af, at han ved usande Foregivender var bleven narret og i visse Maader tvungen til det indgaaede Forliig med en tredie Person. Han skrev derom en heel stor Bog, der imidlertid aldrig udkom og vel ogsaa vanskeligen nogensinde vil udkomme. Det vil nu vise sig, om hans Testamentsfuldbyrdere, trods Forliget, ere istand til endnu at tilkæmpe sig Noget for hans Arvinger.